ढाका. किसी भी इंसान का पिता बनना एक सुखद अनुभव होता है। अगर आप 70 साल की उम्र में पहली बार पिता बनते हैं तो इस खुशी को जाहिर करना आसान नहीं होगा। ऐसी ही खुशी मिली है बांग्लादेश के रेल मंत्री मुजीबुल हक को।
70 साल की उम्र में मुजीबुल अपने जन्मदिन के एक दिन पहले एक बेटी के पिता बने हैं। शनिवार को उनकी पत्नी हनुफा ने एक निजी अस्पताल में बेटी को जन्म दिया। मंत्री ने खुद इसकी जानकारी दी और बताया कि मां और बेटी दोनों ठीक है।
67 साल की उम्र में की थी शादी
मंत्री ने 67 साल की उम्र में खुद से आधी उम्र की लड़की हनुफा अख्तर रिक्ता से शादी रचाई थी। होनुफा उस समय महज 29 साल की थी। अब 70 साल की उम्र में पिता बनकर मुजीबुल एक बार फिर खबरों में आ गए हैं।